Suchinthana/ta-wikipedia huggingface dataset:
ஆண்டிபட்டி

ஆண்டிப்பட்டி (ஆங்கிலம்:Andippatti), இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம், ஆண்டிப்பட்டி வட்டத்தில் இருக்கும் ஒரு பேரூராட்சி ஆகும். இது ஆண்டிப்பட்டி, சக்கம்பட்டி, கொண்டமநாயக்கன்பட்டி எனும் மூன்று ஊர்களை ஒன்றிணைத்து உருவாக்கப்பட்ட பேரூராட்சியாகும். இப்பேரூராட்சியில் மீனாட்சி சுந்தரேஸ்வர் கோவில், காளியம்மன் கோவில் மற்றும் தெப்பம்பட்டி வேலப்பர் கோவில், அழகர் கோவில், சக்கம்பட்டி முத்துமாரியம்மன் கோவில்கள் உள்ளன. ஆண்டிப்பட்டி நகரம் முந்தைய மதுரை மாவட்டத்தில் ஒரு பகுதியாக இருந்தது.

2011-ஆம் ஆண்டு மக்கள்தொகை கணக்கெடுப்பின்படி, 27,287  மக்கள்தொகை கொண்ட ஆண்டிப்பட்டி பேரூராட்சி, 5 சகிமீ பரப்பும், 18 வார்டுகளும் கொண்டது. 

இப்பேரூராட்சியானது ஆண்டிப்பட்டி (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது.

வரலாறு 
ரெட்டியாம்பட்டி பாளையத்தின் பாளையத்தை ஆட்சி செய்த 9-ஆவது பட்டம் ஏற்ற ராஜகம்பளம்  வகையறா நீலகிரி தொப்ப நாயக்கர் மற்றும் 10-ஆவது பட்டமேற்ற அவரது மகன் காட்டாரித் தொப்ப நாயக்கர் காலத்தில் இக்கிராமம் உருவாக்கப்பட்டது. இந்த கிராமம் பிரண்டைக்காடுக்கு மேற்காகவும், சக்கிலிச்சி மலைக்கு கிழக்காகவும் உருவாக்கப்பட்டு குடிகளும் குடியமர்த்தப்பட்டனர். இது திண்டுக்கல் தொல்லியியல் கையேட்டில் பதிந்துள்ளது.

கைத்தறி நெசவுத் தொழில் 
தெற்கே மூப்பர் சாதியைச் சேர்ந்தவர்கள் தெப்பம்பட்டி, பாலக்கோம்பை, வண்டியூர், கொழிஞ்சிப்பட்டி, எனப்பட்டி அதிக அளவில் உள்ளனர். 

ஆண்டிப்பட்டியின் ஒரு பகுதியாகிவிட்ட சக்கம்பட்டியில் கைத்தறி நெசவுத் தொழில் அதிக அளவில் நடைபெற்று வந்தது. தற்போது கைத்தறித் தொழில் விசைத்தறித் தொழிலாக மாற்றமடைந்து விட்டாலும் சிலர் கைத்தறிகளைக் கொண்டு நெசவு செய்து வருகின்றனர். இங்கு நெசவுத் தொழில், இங்குள்ள சாலியர் சாதியைச் சேர்ந்தவர்களால் அதிக அளவில் செய்யப்பட்டு வருகிறது. சக்கம்பட்டியில் நெசவு செய்யப்பட்ட சேலைக்குச் சிறப்புப் பெயர் உண்டு. முதல் மரியாதை படத்தில் வரும் "அந்த நிலாவைத்தான் கையிலே பிடித்தேன்..." என்று தொடங்கும் கவிஞர் வைரமுத்துவின் பாடலில் "சக்கம்பட்டி சேலை கட்டி..." என்கிற வாசகமும் இடம் பெற்றுள்ளது இங்கு குறிப்பிடத்தக்கது.

திரைப்படங்கள் 
சுற்றிலும் மலைப் பகுதியாக இயற்கை எழில் சூழ இருப்பதால் நிறைய தமிழ்த் திரைப்படங்கள் இங்கு படமாக்கப்பட்டுள்ளன. வாஞ்சிநாதன், அழகர்சாமியின் குதிரை, தர்மதுரை,  பருத்திவீரன், கருத்தம்மா, வருத்தப்படாத வாலிபர் சங்கம், சுந்தர பாண்டியன், மதயானைக் கூட்டம்  போன்ற படங்களின் பெரும்பாலான காட்சிகள் இங்கு படமாக்கப்பட்டவையே.

மேற்கோள்கள்

தேனி மாவட்டத்திலுள்ள பேரூராட்சிகள்
அன்னவாசல்

அன்னவாசல் (ஆங்கிலம்:Annavasal), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டம், இலுப்பூர் வட்டத்தில் இருக்கும் ஒரு பேரூராட்சி ஆகும்.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 128 மீட்டர் (419 அடி) உயரத்தில் இருக்கின்றது.

அமைவிடம்
இலுப்பூர் வட்டத்தில் அமைந்த அன்னவாசல் பேரூராட்சி, புதுக்கோட்டையிலிருந்து  17 கிமீ தொலைவில் உள்ளது. இதனருகே அமைந்த தொடருந்து நிலையம்  உள்ளது.

பேரூராட்சியின் அமைப்பு             
10.13 சகிமீ பரப்பும், 15 வார்டுகளும், 15  தெருக்களும் கொண்ட இப்பேரூராட்சி விராலிமலை (சட்டமன்றத் தொகுதி)க்கும், கரூர் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  2,050 வீடுகளும், 8,906  மக்கள்தொகையும் கொண்டது.

மேற்கோள்கள்

வெளி இணைப்புகள்
 அன்னவாசல் பேரூராட்சியின் தொடர்பு மையங்கள்

புதுக்கோட்டை மாவட்டத்திலுள்ள ஊர்களும் நகரங்களும்
புதுக்கோட்டை மாவட்டத்தில் உள்ள பேரூராட்சிகள்
அந்தியூர்

அந்தியூர் (ஆங்கிலம்:Anthiyur), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில், அந்தியூர் வட்டம் மற்றும் அந்தியூர் ஊராட்சி ஒன்றியம் ஆகியவற்றின் நிர்வாகத் தலைமைடமும், பேரூராட்சியும் ஆகும். அந்தியூர் நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது. 

அந்தியூரின் மையப் பகுதியில் காமராசர் பேருந்து நிலையமும்“ வார சந்தையும், பத்ரகாளியம்மன் கோவிலும்  அமைந்துள்ளது.  அந்தியூர் வெற்றிலை  மிகவும் பெயர் பெற்றதாகும். வேளாண்மையே இவ்வூரின் முதன்மையான தொழிலாகும். இவ்வூர் குருநாதசுவாமி பண்டிகைக்கு பிரபலமானது.

அமைவிடம்
அந்தியூர் பேரூராட்சிக்கு கிழக்கே ஈரோடு 33 கிமீ; மேற்கே கோபிச்செட்டிப்பாளையம் 25 கிமீ; வடக்கே  மேட்டூர் 39 கிமீ; தெற்கே திருப்பூர் 70 கிமீ தொலைவில் உள்ளது.

பேரூராட்சியின் அமைப்பு   
3.24 சகிமீ பரப்பும், 18  பேரூராட்சி மன்ற உறுப்பினர்களையும், 85 தெருக்களையும்   கொண்ட இப்பேரூராட்சி அந்தியூர்   (சட்டமன்றத் தொகுதி)க்கும், திருப்பூர் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 6,044    வீடுகளும், 21,086 மக்கள்தொகையும் கொண்டது.

ஆன்மீகத் தலங்கள்
இங்குள்ள பத்ரகாளியம்மன் கோவிலும் குருநாதசாமி கோவிலும் இவ்வூரில் புகழ்பெற்றவை. மேலும் குருநாதசாமி தேர்த்திருவிழாவின் போது நடைபெறும் குதிரை, மாட்டுச் சந்தையும் புகழ்பெற்றதாகும். அந்தியூருக்கு சுமார் 8 கி.மீ தொலைவில் மலைக்கருப்புசாமி கோவில் உள்ளது. சித்திரை மாதம் திருவிழா நடக்கும்.அப்போது மடப்பள்ளி அமைந்திருக்கும்  கரட்டுப்பாளையத்திலிருந்து கருப்புசாமி , தவசியப்பன் மற்றும் முனியப்பன் ஆகிய சாமிகள் ஊர்வலமாக எடுத்துச்செல்லப்பட்டு இரண்டு நாட்கள் மலையடிவாரத்தில் இருக்கும் கோவிலில் பக்தர்களுக்கு காட்சி தருவார்கள்.அதுசமயம் சுற்று வட்டாரத்தில் இருக்கும் மக்கள் திருவிழாவிற்கு வந்து பொங்கல் வைத்து நேர்த்திக் கடன் செய்து வழிபடுவார்கள்.

நீர்வளம்

இவ்வூரில் வரட்டுப்பள்ளம் என்ற அணை உள்ளது. மேலும் பெரிய ஏரி, கெட்டிசமுத்திரம் ஏரி , எண்ணமங்கலம் ஏரி ஆகிய ஏரிகளும் உள்ளன.

படத்தொகுப்பு

ஆதாரங்கள்

ஈரோடு மாவட்டத்தில் உள்ள பேரூராட்சிகள்
அரக்கோணம்

அரக்கோணம் (Arakonam) இந்தியாவின் தமிழ்நாடு மாநிலத்தில் அமைந்துள்ள இராணிப்பேட்டை மாவட்டத்தில் இருக்கும் அரக்கோணம் வட்டம் மற்றும் அரக்கோணம் ஊராட்சி ஒன்றியம் ஆகியவற்றின் நிர்வாகத் தலைமையிட நகரமும், முதல் நிலை நகராட்சி ஆகும். இங்கு அரக்கோணம் சந்திப்பு நிலையம் உள்ளது. அரக்கோணம் நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது.

மக்கள் வகைப்பாடு 
2011-ஆம் ஆண்டு மக்கள் தொகை கணக்கெடுப்பின்படி, 36 நகராட்சி மன்ற உறுப்பினர்களையும், 19,507 குடும்பங்களையும் கொண்ட இந்நகரத்தின் மக்கள்தொகை 78,395 ஆகும். இந்நகரத்தின் எழுத்தறிவு 90.8% மற்றும் பாலின விகிதம் 1000 ஆண்களுக்கு 1,020 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 7,727 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 934  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 21,245 மற்றும் 870 ஆகவுள்ளனர். மக்கள்தொகையில் இந்துக்கள் 81.22%, இசுலாமியர்கள் 9.83%, கிறித்தவர்கள் 7.95%, தமிழ்ச் சமணர்கள் 0.35%, மற்றும் பிறர் 0.66% ஆகவுள்ளனர்.

சிறப்புகள்
 இந்த நகரின் பழமை வாய்ந்த சி எஸ் ஐ ஆண்ட்ரூஸ் உயர் பள்ளி, 150 ஆண்டுகளுக்கு மேல் பழமை வாய்ந்தது.
 இந்தியக் கடற்படையை சேர்ந்த ஐஎன்எஸ் ராஜாளி விமான தளம் இங்கு அமைந்துள்ளது.
 பிதாகரஸ் தமிழ்நாட்டின் அரக்கோணத்தில் கணிதம் கற்றார். அவர் தமிழகத்திலிருந்து கொண்டு சென்ற கணித தேற்றங்களில் ஒன்று தான் பிதாகரஸ் தேற்றம்.

மேற்கோள்கள்

தமிழ்நாடு முதல் நிலை நகராட்சிகள்
இராணிப்பேட்டை மாவட்டத்திலுள்ள ஊர்களும் நகரங்களும்
இராணிப்பேட்டை மாவட்ட நகராட்சிகள்
அறந்தாங்கி

அறந்தாங்கி (Aranthangi), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை  மாவட்டத்தில் இருக்கும் ஒரு முதல்நிலை நகராட்சி ஆகும். அறந்தாங்கி ஒரு செட்டிநாடு பகுதி ஆகும். அறந்தாங்கி நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.

பெயர்க்காரணம்
அறந்தாங்கி – பாண்டிய, சோழ அரசுகளின் எல்லையில் இருந்த ஊர் இவ்வூரின் சங்ககால பெயர் மிழலைகூற்றம், இங்கு கோட்டைகள் கிடையாது நாட்டைக் குறிக்கும் எல்லையாக பெரிய அரண் போன்ற சுவர்கள் கட்டப்பட்டன, அதன் சிதிலங்கள் இப்போதும் அங்கே காணக்கிடைக்கிறது. அரண்+தாங்கி என்று அரண்தாங்கி என்று அழைக்கப்பட்ட ஊர் மருவி இப்போது அறந்தாங்கி என்றாகிவிட்டது. அறந்தாங்கி நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி அறந்தாங்கி நகராட்சியின் மக்கள்தொகை  40,814  ஆகும்.  மக்கள்தொகையில்  20,101 ஆண்களும், 20,713 பெண்களும் உள்ளனர்.  10,130  குடும்பங்களும், 27 வார்டுகளும் கொண்ட அறந்தாங்கி நகராட்சியின் எழுத்தறிவு 90.59% ஆகவுள்ளது. பாலின விகிதம் 1,000 ஆண்களுக்கு,  1030 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 4340 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு 970 பெண் குழந்தைகள் வீதம் உள்ளனர். மக்கள்தொகையில் இந்துக்கள் 74.52%, இசுலாமியர்கள் 22.01%, கிறித்தவர்கள் 3.42%   மற்றும் பிறர் 0.05%ஆகவுள்ளனர்.

பள்ளிகள் 

போன்ற பள்ளிகள் மட்டுமே 1990 ஆண்டுகளுக்கு முன்பிருந்து செயல் பட்டு வருகின்றன  அரசு மற்றும் அரசு உதவிபெறும் பள்ளிகளும் இன்று மிகுந்து காணப்படுகின்றன. தனியார் பள்ளிகளும் நிறைந்து காணப்படுகிறான அறந்தாங்கியில் கலைக் கல்லூரிகளும் ஐடிஐ கல்லூரிகளும் அறந்தாங்கியில் அருகாமையிலேயே உள்ளன.

மேற்கோள்கள் 

புதுக்கோட்டை மாவட்டத்திலுள்ள ஊர்களும் நகரங்களும்
தமிழ்நாடு முதல் நிலை நகராட்சிகள்
ஆறுமுகநேரி

ஆறுமுகநேரி (ஆங்கிலம்:Arumuganeri), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டம், திருச்செந்தூர் வட்டத்தில் இருக்கும் ஒரு பேரூராட்சி ஆகும்.

இவ்வூர் தூத்துக்குடியிலிருந்து 35 கி.மீ. தொலைவிலும், திருச்செந்தூரிலிருந்து 8 கி.மீ. தொலைவிலும் உள்ளது. அருகில் உள்ள தொடருந்து நிலையம் 2 கி.மீ. தொலைவில் உள்ள   காயல்பட்டினம் ஆகும்.  

2011-ஆம் ஆண்டு மக்கள் தொகை கணக்கெடுப்பின்படி,  6,968  வீடுகள் கொண்ட இப்பேரூராட்சியின் மக்கள்தொகை  27,266   ஆகும்

30 ச.கி.மீ. பரப்பும், 18 வார்டுகளும், 117 தெருக்களும் கொண்ட இப்பேரூராட்சி  திருச்செந்தூர் (சட்டமன்றத் தொகுதி)க்கும், தூத்துக்குடி மக்களவைத் தொகுதிக்கும் உட்பட்டது.

சிவன் கோவில்  
ஆறுமுகநேரியில் இரண்டு சிவன் கோவில் உள்ளது இதில் சோமநாத சாமி கோவில்

பெரிய கோவில் மற்றும் ஆறுமுகநேரி அதிக மக்கள் வரும் கோவில்

இந்த கோவில்  சந்தை அருகில் உள்ளது அல்லது மதுரையிலிருந்து திருச்செந்துர் செல்லும் சாலையில் அறுமுகநேரி உள்ளது

பெயர் வரலாறு 
தமிழகத்தின் பல்வேறு பகுதிகளில் இருந்து  பாத யாத்திரையாக  காவடி தூக்கி வரும் பக்தகோடிகள், திருச்செந்தூரில் உறையும் ஆறுமுகப்பெருமானைக் கண்டு வணங்கி வழிபட நேர் வழியாக இவ்விடம் அமைந்ததால் இப்பெயர் பெற்றது. ஆற்றின் முகத்துவாரத்தில் அமைந்துள்ள  நகரம் என்பதால் ஆறுமுகநகரி என்று வழங்கப்பட்டு, பின்னர் ஆறுமுகநேரி என்று மருவி தற்போது அழைக்கப்பட்டு வருகிறது.

முக்கிய தொழில்கள் 
உப்பு வியாபாரம், நெல் சாகுபடி, முருங்கைக்காய் வியாபாரம், சந்தை வியாபாரம், தொழிற்சாலைப்பணி போன்றவை இவ்வூர் மக்கள் செய்து வரும் முக்கியத் தொழிலாகும்.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 6 மீட்டர் (19 அடி) உயரத்தில் இருக்கின்றது.

மேற்கோள்கள் 

தூத்துக்குடி மாவட்டத்தில் உள்ள பேரூராட்சிகள்
அசோகபுரம்

அசோகபுரம் (ஆங்கிலம்:Ashokapuram), இந்தியாவின், தமிழ்நாடு மாநிலத்தில், அமைந்துள்ள கோயம்புத்தூர் மாவட்டத்தில் இருக்கும் ஒரு நகரம் ஆகும்.

மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 9676 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். அசோகபுரம் மக்களின் சராசரி கல்வியறிவு 84% ஆகும். இதில் ஆண்களின் கல்வியறிவு 87%, பெண்களின் கல்வியறிவு 80% ஆகும். இது இந்திய தேசிய சராசரி கல்வியறிவான 59.5% விட கூடியது. அசோகபுரம் மக்கள் தொகையில் 7% ஆறு வயதுக்குட்பட்டோர் ஆவார்கள்.

மேற்கோள்கள்

கோயம்புத்தூர் மாவட்டத்திலுள்ள ஊர்களும் நகரங்களும்
அயோத்தியாபட்டினம்

அயோத்தியாபட்டினம் (ஆங்கிலம்:Ayothiapattinam), இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் வாழப்பாடி தாலுகாவில் இருக்கும்  ஒரு பேரூராட்சி ஆகும். அயோத்தியாப்பட்டின ஊராட்சி ஒன்றியத்தின் வட்டார வளர்ச்சி அலுவலகம் இங்கு செயல்படுகிறது. இங்கு அயோத்தியாபட்டினம் கோதண்டபாணி ராமர் கோயில் உள்ளது.

அமைவிடம்
அயோத்தியாபட்டினம் பேரூராட்சி, சேலத்திலிருந்து 10 கிமீ தொலைவிலும்; வாழப்பாடியிலிருந்து 20 கிமீ தொலைவிலும் உள்ளது.

பேரூராட்சியின் அமைப்பு                 
10 சகிமீ பரப்பும்,  15  பேரூராட்சி மன்ற உறுப்பினர்களையும்  கொண்ட இப்பேரூராட்சி சேலம் மக்களவைத் தொகுதிக்கு உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  2,982   வீடுகளும்,  11,517 மக்கள்தொகையும், எழுத்தறிவு 79%, பாலின விகிதம் ஆயிரம் ஆண்களுக்கு  1,011 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 1,473 மற்றும் 80 ஆக உள்ளனர்.

ஆதாரங்கள்

சேலம் மாவட்டத்தில் உள்ள பேரூராட்சிகள்
எடப்பாடி

எடப்பாடி (ஆங்கிலம்: Edappadi) என்பது இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில்  உள்ள ஒரு நகராட்சி ஆகும். ஒரு காலத்தில் இதன் விசைத்தறி தொழிலால் அறியப்பட்ட ஊர் ஆகும். சேலத்திலிருந்து மேற்குத் திசையில் முப்பது கிலோ மீட்டர் தொலைவில் எடப்பாடி என்ற ஊர் அமைந்துள்ளது. எடப்பாடிக்குக் கிழக்கே மேட்டூரும், மேற்கே ஈரோடும், தெற்கே பவானியும் எல்லைகளாக அமைந்துள்ளன. இடைப்பாடி என்ற இவ்வூரின் பெயரை எடப்பாடி என்று அழைத்தும் எழுதியும் வருகின்றனர்.

மக்கள் வகைப்பாடு 
இந்திய 2011 மக்கள் தொகை கணக்கெடுப்பின்படி 1,05,804 பேர் இங்கு வசிக்கின்றனர். இவர்களில் 52% ஆண்கள், 48% பெண்கள் ஆவார்கள். எடப்பாடி மக்களின் சராசரி கல்வியறிவு 62% ஆகும். இதில் ஆண்களின் கல்வியறிவு 71%,  பெண்களின் கல்வியறிவு 51% ஆகும். இது இந்திய தேசிய சராசரி கல்வியறிவான 59.5% விட கூடியதே. எடப்பாடி மக்கள் தொகையில் 11%  ஆறு வயதுக்குட்பட்டோர் ஆவார்கள்.

தொழில் 
எடப்பாடியில் அதிக அளவில் நெசவுத் தொழில் (துண்டு தயாரித்தல்) நடைபெறுகிறது. மேலும் விவசாயம் மற்றும் இதர தொழில்கள் சார்ந்த வேலைகளும் நடைபெறுகின்றன.

அரசியல் 
சட்டசபை தொகுதியில் 2004 வரை திருச்செங்கோடு (மக்களவை தொகுதியில்) ஒரு பகுதியாக இருந்தது.

இவ்வூரைச் சேர்ந்த அனைத்திந்திய அண்ணா திராவிட முன்னேற்றக் கழகத்தைச் சேர்ந்த எடப்பாடி க. பழனிசாமி, 21வது தமிழக முதலமைச்சராக 14 பிப்ரவரி 2017 முதல் ஏப்ரல் 2021 வரை பதவி வகித்தார்.

அருகில் பார்க்கக்கூடிய ஊர்கள் 
சங்ககிரி
கல்வடங்கம்
பூலாம்பட்டி
தாதாபுரம்
மேட்டூர்
பக்கநாடு
கொங்கணாபுரம்
குரும்பப்பட்டி

கோவில்கள்

ஆதாரங்கள் 

           

தமிழ்நாடு முதல் நிலை நகராட்சிகள்
சேலம் மாவட்டம்
ஏழுதேசம்

ஏழுதேசம் (ஆங்கிலம்:Ezhudesam), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், கிள்ளியூர்  வட்டத்தில் இருக்கும் ஒரு நகரம் ஆகும். முஞ்சிறை ஊராட்சி ஒன்றியத்தில் உள்ள இந்நகரத்தில் 35 துணை கிராமங்கள் உள்ளது. இது கிள்ளியூர்   (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது

2021-இல் கொல்லங்கோடு நகராட்சியுடன் இணைத்தல்
கொல்லங்கோடு மற்றும் ஏழுதேசம் பேரூராட்சிகளைக் கொண்டு 16 அக்டோபர் 2021 அன்று  புதிதாக நிறுவப்பட்ட கொல்லங்கோடு நகராட்சியுடன் இணைக்கப்பட்டது.

அமைவிடம்
இது கன்னியாகுமரியிலிருந்து 61 கிமீ தொலைவில் உள்ளது. இதனருகே அமைந்த தொடருந்து நிலையம், 11 கிமீ தொலைவில் குழித்துறையில் உள்ளது. இதன் கிழக்கில் 3 கிமீ தொலைவில் புதுக்கடையும்; மேற்கில் 5 கிமீ தொலைவில் கொல்லங்கோடும், வடக்கில் 7 கிமீ தொலைவில் களியக்காவிளையும்; தெற்கில் 2 கிமீ தொலைவில் அரபுக் கடலும் உள்ளது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி                         6114 வீடுகளும்,  24,657  மக்கள்தொகையும் கொண்டது.

ஆதாரங்கள்

கன்னியாகுமரி மாவட்டம்
கல்லிடைக்குறிச்சி

கல்லிடைக்குறிச்சி (ஆங்கிலம்:Kalladaikurichi), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம், அம்பாசமுத்திரம் வட்டத்தில், தாமிரபரணி ஆற்றின் கரையில் இருக்கும் ஒரு பேரூராட்சி ஆகும். இவ்வூரில் பிற்கால பாண்டிய மன்னர் சடையவர்மன் அதிவீரராம பாண்டியன்  கட்டிய 500 ஆண்டுகள் பழமையான குலசேகரமுடையார் கோயில் உள்ளது. இங்கு அப்பளம் பிரபலமானது.

அமைவிடம்
மாவட்டத் தலைமையிட நகரமான திருநெல்வேலியிலிருந்து 40 கிமீ தொலைவில் அமைந்த கல்லிடைக்குறிச்சிப்  பேரூராட்சியின் வடக்கில் தென்காசி 40 கிமீ தொலைவில் உள்ளது. இப்பேரூராட்சியில் திருநெல்வேலி - செங்கோட்டை செல்வதற்கான, கல்லிடைக்குறிச்சி தொடருந்து நிலையம் உள்ளது.

பேரூராட்சியின் அமைப்பு
6.56 சகிமீ பரப்பும், 21 வார்டுகளும்,  93 தெருக்களும் கொண்ட இப்பேரூராட்சி  அம்பாசமுத்திரம் (சட்டமன்றத் தொகுதி)க்கும், திருநெல்வேலி மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி          7708 வீடுகளும், 27,816 மக்கள்தொகையும் கொண்டது.

கோயில்கள்
 கல்லிடைக்குறிச்சி இராமலிங்கசுவாமி கோயில்
 கல்லிடைக்குறிச்சி செங்குந்தர் அருள்மிகு உலோபாமுத்திரை அம்பாள் சமேத அருள்மிகு அகஸ்தீஸ்வரர் திருக்கோயில்
 கல்லிடைக்குறிச்சி குலசேகரமுடையார் கோயில்
 கல்லிடைக்குறிச்சி பகழிக்கூத்தர் கோயில்
 கல்லிடைகுறிச்சி மானேந்தியப்பர் கோயில்
 கல்லிடைக்குறிச்சி காமட்சி அம்மன் கோவில்

ஆதாரங்கள்

திருநெல்வேலி மாவட்டத்தில் உள்ள பேரூராட்சிகள்
கள்ளக்குறிச்சி

கள்ளக்குறிச்சி (Kallakurichi) இந்தியாவின், தமிழ்நாடு மாநிலத்தில் அமைந்துள்ள கள்ளக்குறிச்சி மாவட்டத்தில் இருக்கும் ஒர் தேர்வுநிலை நகராட்சி ஆகும். இதுவே கள்ளக்குறிச்சி மாவட்டத்தின் தலைநகராகவும் விளங்குகிறது. கள்ளக்குறிச்சி நகரம் முந்தைய தென் ஆற்காடு மாவட்டத்தில் ஒரு பகுதியாக இருந்தது.

மக்கள் வகைப்பாடு 

2011 ஆம் ஆண்டு மக்கள் தொகை கணக்கெடுப்பின்படி 21 நகராட்சி மன்ற உறுப்பினர்களையும், 12,801 குடும்பங்களையும் கொண்ட இந்நகரத்தின் மக்கள்தொகை 52,507 ஆகும். இந்நகரத்தின் எழுத்தறிவு 86.17% மற்றும் பாலின விகிதம் 1000 ஆண்களுக்கு 984 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை  5541 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 902 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே மற்றும்ஆகவுள்ளனர்.

2011 ஆம் ஆண்டு மதவாரியான கணக்கெடுப்பின்படி, கள்ளக்குறிச்சியில் இந்துக்கள் 83.87%, முஸ்லிம்கள் 13.4%, கிறிஸ்தவர்கள் 1.72%, சீக்கியர்கள் 0.04%, பௌத்தர்கள் 0.02%, சைனர்கள் 0.17%, 0.71% பிற மதங்களைப் பின்பற்றுபவர்கள் மற்றும் சமயமில்லாதவர்கள் 0.08% பேர்களும் உள்ளனர்.

முக்கிய சுற்றுலாத் தலங்கள் 

கோமுகி அணை, மணிமுக்தா அணை, சின்னதிருப்பதி கோவில், தென்பொன்பரப்பி சிவன் கோவில், ஆஞ்சநேயர் கோவில், கல்வராயன் மலை, மேகம் நீர்வீழ்ச்சி, பெரியார் நீர்வீழ்ச்சி,கவியம் நீர்வீழ்ச்சி, தியாகதுருகம் மலை மற்றும் பழமைவாய்ந்த பீரங்கி குண்டுகள், எஸ். ஒகையூர் பெரிய ஏரி மற்றும் ஒகையூர் பழமைவாய்ந்த சிவன் கோவில், சித்தலூர் பெரியாயி கோவில்.

போக்குவரத்து

சாலைப் போக்குவரத்து

கள்ளக்குறிச்சி நகரில் உள்ள சாலை போக்குவரத்தின் விவரங்கள் கீழே கொடுக்கப்பட்டுள்ளது:

 தேசிய நெடுஞ்சாலை 79 = உளுந்தூர்பேட்டை - எலவனாசூர்கோட்டை - தியாகதுர்கம் - கள்ளக்குறிச்சி - சின்னசேலம் - தலைவாசல் - ஆத்தூர் - வாழப்பாடி - சேலம்
 திருவண்ணமலையில் இருந்து கள்ளக்குறிச்சி மாநில நெடுஞ்சாலை தற்போது நான்கு வழி சாலையாக மாற்றப்படுகிறது
 மாநில நெடுஞ்சாலை 6 = கள்ளக்குறிச்சி - சங்கராபுரம் - மூங்கில்துறைப்பட்டு - திருவண்ணாமலை
 மாநில நெடுஞ்சாலை 9A = கள்ளக்குறிச்சி - தியாகதுர்கம் - மணலூர்பேட்டை - திருவண்ணாமலை
 மாநில நெடுஞ்சாலை 204 = கள்ளக்குறிச்சி - கண்டாச்சிமங்கலம் - கூத்தங்குடி
 மாவட்ட நெடுஞ்சாலை 811= 24 கி.மீ தியாகதுருகம் - விருகாவூர்- S.ஒகையூர் - அசகளத்தூர் - அடரி.
 மாவட்ட சாலை 135 = கள்ளக்குறிச்சி - மாதவச்சேரி - கொசப்பாடி - சங்கராபுரம் 
 மாவட்ட சாலை = கள்ளக்குறிச்சி - ஏரிக்கரை

பேருந்து வசதிகள்

நகராட்சி நிர்வாகம் மற்றும் அரசியல் 

கள்ளக்குறிச்சி நகராட்சியானது கள்ளக்குறிச்சி சட்டமன்றத் தொகுதிக்கும் மற்றும் கள்ளக்குறிச்சி மக்களவைத் தொகுதிக்கு உட்பட்டதாகும்.

2024 ஆம் ஆம் ஆண்டு நடந்த மக்களவைத் தேர்தலில், இம்மக்களவைத் தொகுதியை திராவிட முன்னேற்றக் கழகத்தை (திமுக) சேர்ந்த தே. மலையரசன் வென்றார்.

2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை அண்ணா திராவிட முன்னேற்றக் கழகத்தை (அதிமுக) சேர்ந்த மா. செந்தில்குமார் வென்றார்.

தொழிற்சாலைகள் 
 கோமுகி சர்க்கரைஆலை
 மூங்கில்துறைபட்டு சர்க்கரைஆலை
 தியாகதுருகம் சர்க்கரைஆலை
 கள்ளக்குறிச்சியை சுற்றி பரவலாக அரிசி ஆலைகள் உள்ளன.

இதனையும் காண்க
 கள்ளக்குறிச்சி கள்ளச் சாராய சாவுகள், 2024

மேற்கோள்கள்

வெளியிணைப்புக்கள் 
 கள்ளக்குறிச்சி நகராட்சி இணையதளம் 

தமிழ்நாடு முதல் நிலை நகராட்சிகள்
கள்ளக்குறிச்சி மாவட்டத்தில் உள்ள ஊர்களும் நகரங்களும்
கல்யாணி

கல்யாணி () என்பது இந்தியாவின் மேற்கு வங்காளம் மாநிலத்தில் அமைந்துள்ள நதியா மாவட்டத்தில் இருக்கும் ஒரு நகராட்சி ஆகும்.

புவியியல்
இவ்வூர்,  என்ற புவியியல் ஆள்கூறுகள் கொண்டு, கடல் மட்டத்தில் இருந்து சராசரியாக 41.22 மீட்டர் (135.20 அடி) உயரத்தில் அமைந்துள்ளது.

மக்கள் வகைப்பாடு
2001ஆம் ஆண்டு இந்திய மக்கள் தொகை கணக்கெடுப்பின்படி, 81,984 மக்கள் இங்கு வசிக்கின்றார்கள். இவர்களில் 51% ஆண்கள்; 49% பெண்கள் ஆவார்கள். கல்யாணி மக்களின் சராசரி கல்வியறிவு 72% ஆகும். இதில் ஆண்களின் கல்வியறிவு 77%; பெண்களின் கல்வியறிவு 65% ஆகும். இது இந்திய தேசிய சராசரி கல்வியறிவான 59.5% விடக் கூடியது. கல்யாணி மக்கள் தொகையில் 9%  ஆறு வயதுக்குட்பட்டோர் ஆவர்.

மேற்கோள்கள்

வெளி இணைப்புகள் 
 GeoHack - கல்யாணி

மேற்கு வங்காள மாநிலத்திலுள்ள ஊர்களும் நகரங்களும்
கம்பம்

கம்பம் ()  (ஆங்கிலம்:Cumbam), இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம், உத்தமபாளையம் வட்டத்தில் இருக்கும் ஒரு நகராட்சி ஆகும். கம்பம் நகரம் முந்தைய மதுரை மாவட்டத்தில் ஒரு பகுதியாக இருந்தது.

பெயர்க் காரணம் 
கம்பம் நாயக்கர் என்ற பெயருடைய குறுநில மன்னர் இங்கு வாழ்ந்ததால் சுருக்கமாகக் கம்பம் என்ற பெயர் ஊருக்கும் வழங்கிற்று என்பர்

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 391 மீட்டர் (1282 அடி) உயரத்தில் இருக்கின்றது.
மூன்று திசையும் மலைகளால் சூழப்பட்டு ரம்மியமாக ஒரு பள்ளத்தில் அமைந்துள்ளதால் கம்பம் பள்ளத்தாக்கு என்று அழைக்கபடுகிறது.

புகழ் பெற்ற முல்லை பெரியாறு, சுருளியாறு, சண்முக நதி, ஆகியவை மேலும் வளம் சேர்க்கின்றன. விவசாயம் பிரதான தொழிலாகும். கேரளா மாநிலத்தின் இடுக்கி மாவட்ட ஏலம் விவசாயிகளில் 80 சதம் இங்குள்ள தமிழர்கள் ஆவர்.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி,  33 நகராட்சி மன்ற உறுப்பினர்களையும்,   18,567 வீடுகளையும் கொண்ட இந்நகரத்தின் மக்கள்தொகை 68,090 ஆகும். அதில் 33,848 ஆண்களும், 34,242 பெண்களும் உள்ளனர்.   இந்நகரத்தின் எழுத்தறிவு 84.85% மற்றும் பாலின விகிதம் 1,000 ஆண்களுக்கு, 1012 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 6661 ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு, 949 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும்  முறையே 5,282 மற்றும் 13  ஆகவுள்ளனர். மக்கள்தொகையில் இந்துக்கள் 78.60%,  இசுலாமியர்கள் 19.05%, கிறித்தவர்கள் 2.26%  மற்றும் பிறர் 0.09% ஆகவுள்ளனர்.

மேற்கோள்கள்

தேனி மாவட்டத்திலுள்ள நகராட்சிகள்
தமிழ்நாடு முதல் நிலை நகராட்சிகள்
கண்ணம்பாளையம்

கண்ணம்பாளையம் (ஆங்கிலம்:Kannampalayam), இந்தியாவின் தமிழ்நாடு மாநிலத்தின், கோயம்புத்தூர் மாவட்டத்தில் உள்ள சூலூர் வட்டத்தில் இருக்கும் பேரூராட்சி ஆகும்.

அமைவிடம்
இப்பேரூராட்சி கோயம்புத்தூரிலிருந்து 16 கிமீ தொலைவில் உள்ளது. இதனருகே கலுங்கல் 4 கிமீ, ஒண்டிப்புதூர் 5 கிமீ, சூலூர் 4 கிமீ, பாப்பம்பட்டி 7 கிமீ தொலைவில் உள்ளது.

பேரூராட்சியின் அமைப்பு             
11.3  சகிமீ பரப்பும், 15 வார்டுகளும்,  124 தெருக்களும்  கொண்ட இப்பேரூராட்சி  சூலூர்  (சட்டமன்றத் தொகுதி)க்கும், கோயம்புத்தூர் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 15 வார்டுகளும், 4577 வீடுகளும், 15868 மக்கள்தொகையும் கொண்டது.

ஆதாரங்கள் 

கோயம்புத்தூர் மாவட்டத்தில் உள்ள பேரூராட்சிகள்
கண்ணூர்

கண்ணூர் () என்பது இந்தியாவின் கேரள மாநிலத்தில் அமைந்துள்ள கண்ணூர் மாவட்டத்தில் இருக்கும் ஒரு நகராட்சி ஆகும். மேலும் இது கண்ணூர் மாவட்டத்தின் தலைநகரமும் ஆகும். இவ்வூரில் நடைபெறும் தெய்யாட்டம் மிகவும் புகழ்பெற்றது. இந்நகரில் இந்தியக் கைத்தறி தொழில்நுட்பக் கழகம் செயல்படுகிறது.

மக்கள் வகைப்பாடு
2001ஆம் ஆண்டு இந்திய மக்கள் தொகை கணக்கெடுப்பின்படி, 63,795 மக்கள் இங்கு வசிக்கின்றார்கள். இவர்களில் 48% ஆண்கள்; 52% பெண்கள் ஆவார்கள். கண்ணூர் மக்களின் சராசரி கல்வியறிவு 83% ஆகும். இதில் ஆண்களின் கல்வியறிவு 84%; பெண்களின் கல்வியறிவு 83% ஆகும். இது இந்திய தேசிய சராசரி கல்வியறிவான 59.5% விடக் கூடியதே. கண்ணூர் மக்கள் தொகையில் 12%  ஆறு வயதுக்குட்பட்டோர் ஆவார்கள்.

பார்க்கத் தகுந்த இடங்கள்
 முழப்பிலங்காடு கடற்கரை
 செயிண்ட் ஆஞ்சலோ கோட்டை
 பையம்பலம் கடற்கரை
 ஆரக்கல் அருங்காட்சியகம்
 கண்ணூர் கண்டோன்மென்ட்
 கண்ணூர் கலங்கரை விளக்கம்
 மீன்குண்ணு கடற்கரை
 மாப்பிள்ளா கடற்கரை.

மேற்கோள்கள்

வெளியிணைப்புகள் 
 GeoHack - கண்ணூர்

 Official website
 Official website (Alternative URL)

கண்ணூர் மாவட்டத்தில் உள்ள ஊர்களும் நகரங்களும்
கறம்பக்குடி

கறம்பக்குடி (ஆங்கிலம்:Karambakkudi), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டம்,  கறம்பக்குடி வட்டம், கறம்பக்குடி ஊராட்சி ஒன்றியத்திலுள்ள பேரூராட்சி ஆகும். இது டெல்டா பகுதியில் உட்பட்டதாகும்.

அமைவிடம் 
கறம்பக்குடி பேரூராட்சியானது, தஞ்சாவூர் 36 கிமீ , புதுக்கோட்டை 39 கிமீ ,  ஒரத்தநாடு 25 கிமீ ,பட்டுக்கோட்டை 25 கிமீ தொலைவிலும் உள்ளது.

பேரூராட்சியின் அமைப்பு              
5.60 சகிமீ பரப்பும்,  15 வார்டுகளும், 49  தெருக்களும் கொண்ட இப்பேரூராட்சி  கந்தர்வக்கோட்டை (சட்டமன்றத் தொகுதி)க்கும், திருச்சிராப்பள்ளி மக்களவைத் தொகுதிக்கும் உட்பட்டது.

மக்கள் தொகை பரவல் 
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 3352 வீடுகளும், 14626  மக்கள்தொகையும் கொண்டது.

புவியியல் 
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 36 மீட்டர் (118 அடி) உயரத்தில் இருக்கின்றது. இந்த ஊர் புதுக்கோட்டையிலிருந்து 40 கிலோமீட்டர் தொலைவில் இருக்கிறது.

பள்ளிகள் 
ஊராட்சி ஒன்றிய தொடக்கப்பள்ளி, அனுமார் கோவில்
ஊராட்சி ஒன்றிய தொடக்கப்பள்ளி (செங்கமலம்)
TELC (அரசு உதவி பெறும்) தொடக்கப் பள்ளி
அரசு ஆண்கள் மேல்நிலை பள்ளி 
அரசு பெண்கள் மேல்நிலை பள்ளி 
ரீனா மெர்சி ஆங்கிலப்பள்ளி 
குத்தூஸ் ஆங்கிலப்பள்ளி
மகாத்மா காந்தி ஆங்கிலப்பள்ளி
ப்ரைட் ஆங்கிலப்பள்ளி

வழிபாட்டு தலங்கள் 

அருள்மிகு ஆனந்தபுரீஸ்வரர் சிவன் திருக்கோயில்
அருள்மிகு முத்துக்கருப்பையா கோயில்
அருள்மிகு காசாம்பு நீலமேனி கருப்பையா கோயில் (சின்னக்கருப்பர் கோயில்)
அருள்மிகு ஐயப்பன் கோயில்
அருள்மிகு கற்பக விநாயகர் கோயில் (அக்ராஹாரம்)
அருள்மிகு சந்தான ஆஞ்சநேய சுவாமி கோயில் (அக்ராஹாரம்)
அருள்மிகு முருகன் கோயில் (புதுக்கோட்டை ரோடு)
அருள்மிகு மங்கள விநாயகர் கோயில் (வள்ளுவர் திடல்) 
அருள்மிகு முனியாண்டவர் கோயில் (காவல் நிலையம்)
அருள்மிகு மாரியம்மன் கோவில் (கண்டியன் தெரு)
அருள்மிகு விநாயகர் கோயில் (செட்டி தெரு)
திருமணஞ்சேரி அருள்மிகு சுகந்த பரிமளேஸ்வரர் திருக்கோயில்
ஜும்மா மசூதி (பெரிய பள்ளிவாசல்)
மார்க்கெட் பள்ளிவாசல் (தொழுகை பள்ளி)
மஸ்ஜிதே ஹலிமா பள்ளிவாசல் (தொழுகை பள்ளி)
அத்தயைபா பள்ளிவாசல் (தொழுகை பள்ளி)
மேலப் பள்ளிவாசல் (தொழுகை பள்ளி)
தமிழ் சுவிசேஷ லுத்தரன் திருச்சபை
அசெம்ப்ளீஸ் ஆப் காட் திருச்சபை 
கத்தோலிக்க திருச்சபை
அருள்மிகு வீரமாகாளியம்மன்  (அம்புக்கோவில்) 
அருள்மிகு காளியம்மன் கோவில் (அம்புக்கோவில்)
அருள்மிகு  மளையத்தம்மன் (அம்புக்கோவில்)

மேற்கோள்கள்

வெளி இணைப்புகள் 
 கறம்பக்குடி பேரூராட்சியின் தொடர்பு மையங்கள்

புதுக்கோட்டை மாவட்டத்திலுள்ள ஊர்களும் நகரங்களும்
புதுக்கோட்டை மாவட்டத்தில் உள்ள பேரூராட்சிகள்
புதுக்கோட்டை மாவட்டம்
கார்கில்

கார்கில் மாவட்டம் (Kargil) இந்தியாவின் வடகோடியில் அமைந்த லடாக் ஒன்றியப் பகுதியில் அமைந்துள்ள இரு மாவட்டங்களில் ஒன்றாகும். இதன் தலைநகரம் கார்கில்  நகராகும். மற்றொரு மாவட்டமான லே லடாக் பகுதியின் கிழக்கு பகுதியில் அமைந்துள்ளது.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 3200 மீட்டர் (10498 அடி) உயரத்தில் இருக்கின்றது.

மக்கள் வகைப்பாடு
2011 இந்திய மக்கள்தொகை கணக்கெடுப்பின்படி கார்கில் நகரத்தில் 16,338  மக்கள் இங்கு வசிக்கின்றார்கள். அதில் ஆண்கள் 10,082 மற்றும் பெண்கள் 6256 ஆகவுள்ளனர். மக்கள்தொகையில் இசுலாமியர்  77.56%, இந்துக்கள் 19.21%, சீக்கியர்கள் 2.20%, பௌத்தர்கள் 0.54%  மற்றும் பிறர் 0.50% ஆகவுள்ளனர்.

இவற்றையும் பார்க்கவும்
 கார்கில் போர்
 திராஸ்

ஆதாரங்கள்

லடாக்
கார்கில் மாவட்டம்
லடாக்கில் உள்ள ஊர்களும் நகரங்களும்
காட்டுமன்னார்கோயில்

காட்டுமன்னார்கோயில் (Kattumannarkoil), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள காட்டுமன்னார்கோயில் வட்டம் மற்றும் காட்டுமன்னார்கோயில் ஊராட்சி ஒன்றியம் ஆகியவற்றின் நிர்வாகத் தலைமையிடமும், தேர்வுநிலை பேரூராட்சி ஆகும். காட்டுமன்னார்கோயில் நகரம் முந்தைய தென் ஆற்காடு மாவட்டத்தில் ஒரு பகுதியாக இருந்தது.

அமைவிடம்  
சிதம்பரம் - திருச்சி தேசிய நெடுஞ்சாலையில் அமைந்த காட்டுமன்னார்கோயில் பேரூராட்சியிலிருந்து கடலூர் 75 கிமீ;  கிழக்கே சிதம்பரம் 25 கிமீ; வடக்கே பண்ருட்டி 100 கிமீ; மேற்கே ‌ஸ்ரீமுஷ்ணம் 25 கிமீ விருத்தாசலம் 45 கிமீ தொலைவில் உள்ளது.

பேரூராட்சியின் அமைப்பு                    
19.4 சகிமீ பரப்பும், 18  பேரூராட்சி மன்ற உறுப்பினர்களையும், 157 தெருக்களையும் கொண்ட  இப்பேரூராட்சி காட்டுமன்னார்கோயில் (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது.

மக்கள் தொகை பரம்பல் 
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி    6,664  வீடுகளும், 27,294 மக்கள்தொகையும் கொண்டது. மேலும் இப்பேரூராட்சியின் எழுத்தறிவு  86% மற்றும்  பாலின விகிதம் 1,000 ஆண்களுக்கு, 985 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே  6,589 மற்றும் 277  ஆகவுள்ளனர்.

வரலாறு 
காட்டுமன்னார்கோயில்  வைணவத் தலமாகும். வைணவப் பெரியார்களான நாதமுனிகளும், அவரது மூதாதையரான ஆளவந்தாரும் தோன்றிய தலமாகும். வைணவர்கள் இதனை வீரநாராயணபுரம் எனக்குறிப்பிடுவர். இது கல்வெட்டுக்களில் வீரநாராயண சதுர்வேதி மங்கலம் எனக் குறிக்கப்பட்டுள்ளது. வீராநாராயணன் என்ற விருதுப் பெயர் கொண்ட முதலாம் பராந்தகனால் இவ்வூர் அமைக்கப்பட்டது என்பர். இவ்வூர் சிதம்பரத்தில் இருந்து 26 கி.மீ. தூரத்தில், கங்கை கொண்டசோழபுரத்திலிருந்து 13 கி.மீ தூரத்திலும் அமைந்துள்ளது.

பள்ளிகள்
பருவதராஜ குருகுலம் மேல்நிலைப்பள்ளி
அரசினர் ஆண்கள் மேல்நிலைப்பள்ளி
அரசினர் பெண்கள் மேல்நிலைப்பள்ளி
கலைமகள் மெட்ரிக் மேல்நிலைப்பள்ளி
ஜி.கே. மெட்ரிக் மேல்நிலைப்பள்ளி
கலைமகள் (உதவிபெறும்) நடுநிலைப்பள்ளி
கிழக்குப்பள்ளி
ஆர்.சி.உயர்நிலைப்பள்ளி

வீராணம் ஏரி 
காட்டுமன்னார்கோயில் நகரத்திற்கு அருகில் சோழர்களால் உருவாக்க பட்ட வீராணம் ஏரி உள்ளது. காவிரியின் கொள்ளிடத்தில் உள்ள அணைக்கரை என்னும் கீழ்அணையிலிருந்து வடவாறு (வடவர் கால்வாய்) வழியாக இவ்வேரிக்கு நீர் வருகிறது. இதன் கொள்ளளவு 1445 மில்லியன் கன அடி.

அமரர் கல்கி எழுதிய பொன்னியின் செல்வன் என்ற புதினம் இவ்வேரியின் கரையிலிருந்து தொடங்குகிறது. அப்புதினத்தில் இவ்வேரியை வீரநாராயண ஏரி என குறிப்பிடப்பட்டிருக்கும்.

அருகில் உள்ள பேரூராட்சிகள் & ஊராட்சிகள் 
 இலால்பேட்டை - ஆயங்குடி

மேற்கோள்கள் 

கடலூர் மாவட்டத்தில் உள்ள பேரூராட்சிகள்
காவேரிப்பாக்கம்

காவேரிப்பாக்கம் () என்பது இந்தியாவின் தமிழ்நாடு மாநிலத்தில் அமைந்துள்ள இராணிப்பேட்டை மாவட்டம் நெமிலி வட்டத்தில் இருக்கும் ஒரு பேரூராட்சி ஆகும். காவேரிப்பாக்கம் ஊராட்சி ஒன்றியத்தின் வட்டார வளர்ச்சி அலுவலகம் காவேரிப்பாக்கத்தில் உள்ளது.

அமைவிடம்
காவேரிப்பாக்கம், வேலூரிலிருந்து 40 கி.மீ. தொலைவில் உள்ளது. இதனருகே அமைந்த தொடருந்து நிலையங்கள், 15 கி.மீ. தொலைவில் உள்ள சோளிங்கர் மற்றும் 17 கி.மீ. தொலைவில் உள்ள 'வாலாஜாபேட்டை சாலை' ஆகும். இதன் கிழக்கில் காஞ்சிபுரம் 35 கி.மீ.; மேற்கில் வாலாசாபேட்டை 15 கி.மீ.; வடக்கில் அரக்கோணம் 40 கி.மீ. மற்றும் தெற்கில் செய்யாறு 50 கி.மீ. தொலைவில் உள்ளன.

பேரூராட்சியின் அமைப்பு                    
5.18 ச.கி.மீ. பரப்பும், 15 பேரூராட்சி மன்ற உறுப்பினர்களையும், 84 தெருக்களையும் கொண்ட இப்பேரூராட்சி, சோளிங்கர் (சட்டமன்றத் தொகுதி) மற்றும் அரக்கோணம் மக்களவைத் தொகுதி ஆகியவற்றிற்கு உட்பட்டதாகும்.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,323 வீடுகளும், 14,583 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 81.28%  மற்றும் பாலின விகிதம் ஆயிரம் ஆண்களுக்கு, 1007  பெண்கள் வீதம் உள்ளனர்.

புகழ்பெற்ற வாசிகள்
 வாசுகி (பொ.ஊ. 5-ம் நூற்றாண்டுக்கு முன்னர்), தமிழ்ப் புலவர் வள்ளுவரின் மனைவி
 அரியநாத முதலியார், விஜயநகர அரசின் அரசப் பிரதிநிதி

மேற்கோள்கள்

இராணிப்பேட்டை மாவட்டத்திலுள்ள ஊர்களும் நகரங்களும்
காவேரிப்பட்டணம்

காவேரிப்பட்டணம் (ஆங்கிலம்:Kaveripattanam), இந்தியாவின் தமிழ்நாடு மாநிலத்தில் அமைந்துள்ள கிருஷ்ணகிரி மாவட்டம், கிருஷ்ணகிரி வட்டத்தில் இருக்கும் ஒரு பேரூராட்சி ஆகும். காவேரிப்பட்டினம் இருந்து 3 கிலோ மீட்டர் தொலைவில் M.சவுளுர் உள்ளது

அமைவிடம்
இப்பேரூராட்சி கிருஷ்ணகிரி - பாலக்கோடு செல்லும் சாலையில், கிருஷ்ணகிரியிலிருந்து 11 கிமீ தொலைவில் உள்ளது. இதனருகில் உள்ள தொடருந்து நிலையம் 21 கிமீ தொலைவில் உள்ள பாலக்கோட்டில் உள்ளது. காவேரிப்பட்டணம் பேரூராட்சிக்கு அருகில் கிழக்கே ஜோலார்பேட்டை 42 கிமீ; வடக்கில்  கிருஷ்ணகிரி 11 கிமீ; தெற்கில் தர்மபுரி 33 கிமீ தொலைவில் உள்ளது.

பேரூராட்சியின் அமைப்பு   
1  சகிமீ பரப்பும்,  15 பேரூராட்சி மன்ற  உறுப்பினர்களையும், 26 தெருக்களையும்   கொண்ட இப்பேரூராட்சி  கிருஷ்ணகிரி   (சட்டமன்றத் தொகுதி)க்கும், கிருஷ்ணகிரி மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி    3,721 வீடுகளும், 15,006 மக்கள்தொகையும் கொண்டது.

கோட்டை
இந்த ஊரில் இயற்கை அரண் இல்லாத தரைக்கோட்டை ஒன்று இருந்தது. தற்போது கோட்டை இருந்த பகுதி அழிவுற்று அகழி மட்டும் தென்படுகிறது. கோட்டையில் சிவன் கோயிலும், பெருமாள் கோயிலும் இன்றும் உள்ளன. இக்கோட்டை ஐதர் அலி, திப்பு சுல்தானுடன் ஆங்கிலேயருக்கு நடைபெற்ற போர்களில் பெரும் பங்கு வகித்தது. கிருட்டிணகிரி, தருமபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளில் இது ஒன்றாகும்.

மேற்கோள்கள்

கிருஷ்ணகிரி மாவட்டத்தில் உள்ள பேரூராட்சிகள்
கீரமங்கலம்

கீரமங்கலம் (ஆங்கிலம்:Keeramangalam), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டம், ஆலங்குடி வட்டத்தில் இருக்கும் ஒரு முதல்நிலை பேரூராட்சி ஆகும். இங்குள்ள மலர்ச்சந்தை மற்றும் காய்கனிச் சந்தை இவ்வட்டாரத்தில் மிக பிரபலமானதாக உள்ளது.

அமைவிடம்
தஞ்சாவூர் - பட்டுக்கோட்டை - காரைக்குடி - சாயல்குடி மாநில பிரதானச் சாலையில் அமைந்த கீரமங்கலம் முதல்நிலை பேரூராட்சி, புதுக்கோட்டையிலிருந்து  43 கிமீ தொலைவிலும். அறந்தாங்கிலிருந்து 20 கிமீ தொலவிலும் உள்ளது.

இதன் கிழக்கில் பேராவூரணி 13 கிமீ, மேற்கில் ஆலங்குடி 24 கிமீ, வடக்கில் பட்டுக்கோட்டை 30 கிமீ; தெற்கில் அறந்தாங்கி 20 கிமீ தொலைவில் உள்ளது.

பேரூராட்சியின் அமைப்பு             
35.50 சகிமீ பரப்பும்,  15 வார்டுகளும்,  41 தெருக்களும் கொண்ட இப்பேரூராட்சி  ஆலங்குடி (சட்டமன்றத் தொகுதி)க்கும், சிவகங்கை மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  2,402   வீடுகளும், 9,357 மக்கள்தொகையும் கொண்டது.

சிறப்புகள்
ஒப்பிலாமணியம்பாள் சமேத மெய்நின்றநாதர் சுவாமி என்று பெயர் பெற்ற பிரசித்திபெற்ற சிவாலயம் இவ்வூரின் சிறப்பாக திகழ்கிறது.வரலாற்று பக்கங்களை பார்க்கும் போது தோராயமாக இவ்வாலயம் 900 ஆண்டு பழமையானது என்றும் "நெற்றிகண் திறப்பினும் குற்றம் குற்றமே"என்று சிவனிடத்தே வாதம் செய்த தலைமை புலவர் நக்கீரனார் வழிபாடு நடத்திய ஸ்தலமாகவும்  அறியபடுகிறது.இவ்வாலய குளத்தின் மத்தியில் 81 அடி உயர சிவன் சிலை நின்ற நிலையில் அமைக்கப்பட்டுள்ளது(20/01/2016 சிலை திறப்பு விழா நடைபெற்றது.)நீர்நிலையில் அமைய பெற்று தடாகேஸ்வர மஹாதேவாக அருள்பாலிக்கிறார்.மெய்நின்றநாதர் சுவாமி ஆலய வளாகத்தில் 7.25 அடி உயரத்தில் தலைமை புலவர் நக்கீரனாருக்கு சிலை அமைக்கப்பட்டுள்ளது.இவ்வாறாக அருள் ஸ்தல சுற்றுலா தல பெருமையை தன்னகத்தே கொண்டு விளங்குகிறது கீரமங்கலம் எனும் நக்கீரமங்கலம்.

மாரியம்மன் கோயில்
கீரமங்கலம் மாரியம்மன் கோயில் கீரமங்கலத்தில் உள்ள ஊர்ப்பொதுமக்களுக்கு சொந்தமானதாகும். இக்கோயில் இவ்வூரில் உள்ள தாணன் கரை,சிவந்தன் கரை,22 குடிமக்கள் சேவி கரை கரை என பொதுமக்கள் தங்களது வாழும் பகுதிக்கேற்ப தங்களது வழிபாட்டு உரிமையையும், பராமரிப்பையும் மேற்கொண்டு வருகின்றனர்.

ஆதாரங்கள்

வெளி இணைப்புகள்
 கீரமங்கலம் பேரூராட்சியின் தொடர்பு மையங்கள்

தமிழ்நாடு மாநிலத்திலுள்ள ஊர்களும் நகரங்களும்

புதுக்கோட்டை மாவட்டத்திலுள்ள ஊர்களும் நகரங்களும்
புதுக்கோட்டை மாவட்டம்
கீழப்பாவூர்

கீழப்பாவூர் (ஆங்கிலம்:Keezhapavur), இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டம், ஆலங்குளம் வட்டத்தில் இருக்கும் ஒரு தேர்வு நிலை பேரூராட்சி ஆகும். இங்குள்ள நரசிம்மர் கோயில் புகழ்பெற்றதாகும்.

அமைவிடம்
திருநெல்வேலியிலிருந்து 40 கிமீ தொலைவில் அமைந்த கீழப்பாவூர் பேரூராட்சியின் கிழக்கில் 14 கிமீ தொலைவில் ஆலங்குளமும், மேற்கில் 10 கிமீ தொலைவில் தென்காசியும், வடக்கில் 6 கிமீ தொலைவில் சுரண்டையும், தெற்கில் 15 கிமீ தொலைவில் கடையம் உள்ளது.

வரலாறு
கீழப்பாவூருக்கு வரலாற்றில் பாகூர் ஆன சத்திரிய சிகாமணி நல்லூர் என்றும் பெயருண்டு. இதன் பெரிய குளத்திற்கு நீர் வரும் சிற்றாற்று சித்திர வாய்க்காலுக்கு வீரராஜேந்திரன் வாய்க்கால் என்றும் ஒரு பெயருண்டு. இன்று வழங்கி வரும் கீழப்பாவூர் வரலாற்றில் மிகப் பழமையான ஒன்று ராஜராஜ சோழன் வழி வந்த சோழ மன்னர்களால் உருவாக்கப்பட்ட திருகபாலீஸ்வரர் ஆலயம் (சிவன் கோவில்) இங்கு உள்ளது. இந்த ஆலயம் 11ஆம் நூற்றாண்டு வாக்கில் எழுப்பப்பட்டது. இவ்வாலயம் அருகில் முனை எதிர் மோகர்கள் (போர் முனையில் ஆர்வம் கொண்டவர்கள்) கோட்டை உள்ளது.

பேரூராட்சியின் அமைப்பு
14.18 சகிமீ பரப்பும், 18 வார்டுகளும், 148 தெருக்களும் கொண்ட இப்பேரூராட்சி  ஆலங்குளம் (சட்டமன்றத் தொகுதி)க்கும், திருநெல்வேலி மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி           11934  வீடுகளும், 44,462  மக்கள்தொகையும் கொண்டது.

ஆதாரங்கள்

 

தென்காசி மாவட்டப் பேரூராட்சிகள்
குடவாசல்

குடவாயில் என்று சங்க காலத்தில் அழைக்கப்பட்ட குடவாசல் (Kodavasal), இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்திலுள்ள, குடவாசல் வட்டம் மற்றும் குடவாசல் ஊராட்சி ஒன்றியம் ஆகியவற்றின் நிர்வாகத் தலைமையிடம் இடமும், ஒரு பேரூராட்சியும் ஆகும். இங்கு குடவாசல் கோணேசுவரர் கோயில் உள்ளது. குடவாசல் நகரம் முந்தைய  தஞ்சாவூர் மாவட்டத்தில் ஒரு பகுதியாக இருந்தது.

அமைவிடம்
குடவாசல் பேரூராட்சி, திருவாரூரிலிருந்து 20 கிமீ தொலைவில் உள்ளது. இதனருகே உள்ள தொடருந்து நிலையம், 10 கிமீ தொலைவில் உள்ள கொரடாச்சேரியில் உள்ளது.  இதனைச் சுற்றிய நகரங்கள், நன்னிலம் 15 கிமீ; வலங்கைமான் 12 கிமீ; கும்பகோணம் 22 கிமீ; திருவாரூர் 18 கிமீ தொலைவில் உள்ளது.

பேரூராட்சியின் அமைப்பு             
15   சகிமீ பரப்பும், 15 வார்டுகளும், 92 தெருக்களும்  கொண்ட இப்பேரூராட்சி  நன்னிலம் (சட்டமன்றத் தொகுதி)க்கும், நாகப்பட்டினம் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  3719 வீடுகளும், 14639 மக்கள்தொகையும் கொண்டது.

குடவாசல் கோணேசுவரர் கோயில்

சைவதிருமறை தேவாரப்பாடல் பெற்ற தலங்கள் மொத்தம் 276ல், காவிரியின் தென்கரையில் உள்ள 128 தலங்களில் 94வது திருத்தலமாக விளங்குவது குடவாசல். கோச் செங்கட் சோழன் கட்டிய மாடக்கோயில்களுள் மேற்கு நோக்கிய வாயிலைப் பெற்றுள்ளதால் குடவாயில் என்னும் பெயர் பெற்றதாகவும் ஓர் வரலாறு.

குடவாசலில் ஊரின் நடுவே அமைந்துள்ள இக்கோயிலின் இறைவரது திருப்பெயர் கோணேசுவரர். சூரியேசுவரர், தாலப்பியேசுவரர், பிருகுநாதர் என பல பெயர்களுமுண்டு. இறைவியாரது திருப்பெயர் பெரியநாயகி. மேற்கு நோக்கிய சந்நிதி அமைந்துள்ள இக் கோயில் புதுப் பொலிவுடன் காட்சியளிக்கின்றது. இக் கோயிலுக்கு முகப்பு வாயில் மட்டுமே உள்ளது. மேற்புறத்தில் பஞ்ச மூர்த்திகள் உருவங்கள் வண்ணச்சுதையில் அழகுற அமைக்கப்பட்டுள்ளன. உள் நுழைந்ததும் செப்புக் கவசமிட்ட கொடிமரம், கொடிமரத்து விநாயகர் சந்நிதி, பலிபீடம், நந்தி உள்ளன. இடப்பால் பெரியநாயகி சந்நிதி தெற்கு நோக்கி உள்ளது.

புகழ்பெற்ற இவ்வூரினர்
 குடவாயிற் கீரத்தனார்
 மகாதேவன், தவிலிசைக்கலைஞர்
 குடவாயில் பாலசுப்பிரமணியன், கல்வெட்டு ஆய்வாளர். 
 ம. இராசேந்திரன், துணைவேந்தர், தமிழ்ப் பல்கலைக்கழகம், தஞ்சாவூர்.

வெளி இணைப்புகள்
 குடவாசல் பேரூராட்சியின் தொடர்புக்கு

மேற்கோள்கள் 

திருவாரூர் மாவட்டத்திலுள்ள பேரூராட்சிகள்
தமிழ்நாடு மாநிலத்திலுள்ள ஊர்களும் நகரங்களும்
கொடுமுடி

கொடுமுடி (ஆங்கிலம்: Kodumudi), இந்தியாவின்  தமிழ் நாட்டின் ஈரோடு மாவட்டத்தில், கொடுமுடி வட்டத்தில் உள்ளதொரு பேரூராட்சி ஆகும். கொடுமுடி நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.

அமைவிடம்
கொடுமுடி பேரூராட்சிக்கு வடக்கில் 40 கி.மீ. தொலைவில், ஈரோடு உள்ளது.  இதன் கிழக்கில் நாமக்கல் 42 கி.மீ.; மேற்கில் காங்கேயம் 40 கி.மீ.; தெற்கில் கரூர் 28 கி.மீ. தொலைவில் உள்ளன.

பேரூராட்சியின் அமைப்பு   
11.65 ச.கி.மீ. பரப்பும், 15 பேரூராட்சி மன்ற உறுப்பினர்களையும், 92 தெருக்களையும் கொண்ட இப்பேரூராட்சி, மொடக்குறிச்சி   (சட்டமன்றத் தொகுதி)க்கும், ஈரோடு  மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  3,946  வீடுகளும்,  13,225 மக்கள்தொகையும் கொண்டது.

புவியியல்
கொடுமுடி -இல் அமைந்துள்ளது. இதன் சராசரி உயரம் கடல் மட்டத்திலிருந்து  144 மீட்டர் ஆகும். பண்டைய வரலாற்றில் இது மேல்கரை அரையநாடு என்னும் பகுதியைச் சார்ந்ததாக இருந்தது. திருப்பாண்டிக் கொடுமுடி என்று இவ்வூர் சிறப்பிக்கப்படுகிறது. <ref> கொங்கு மண்டல சதகம், பாடல் 12, முனைவர் ந. ஆனந்தி உரை, பக்கம் 10 </re

கோயில்கள்
 கொடுமுடி மகுடேசுவரர் கோயில்
 கொடுமுடி நட்டாற்றீஸ்வரர் கோவில்
 கொடுமுடி கோபாலபெருமாள் கோயில்
 கொடுமுடி புதுமாரியம்மன் கோயில்

பழக்க வழக்கங்கள்
கொடுமுடி, காவிரியாற்றுடன் உள்ள ஒரு புனிதத் தலமாகும். எனவே இங்கு காவடி தீர்த்தம் எடுக்கப்படுகிறது. காவிரி நீருடன், வன்னி இலைகள் கொண்ட காவடியுடன், பழனிமலை செல்வது தொன்று தொட்டு இருந்து வரும் வழக்கமாகும். இப்பயணத்தில் உடுக்கை, தாரை, தப்பட்டை, பம்பை, நாதசுவரம், திருச்சின்னம், துத்தரி போன்ற வாத்தியங்கள் வாசிக்கப்படுகின்றன. இவற்றுடன் ஆட்டங்களும் ஆடப்படுகின்றன.

புகழ்பெற்றவர்கள்
 கே. பி. சுந்தராம்பாள், பாடகி மற்றும் நடிகை.

போக்குவரத்து வசதிகள்
இத்தலம், ஈரோடு - கரூர் - திருச்சி நெடுஞ்சாலையில் அமைந்துள்ளது. மேலும் இங்கு வர, புகைவண்டி வசதிகளும் உள்ளன. ஈரோட்டிலிருந்து, திருச்சி, மதுரை, கன்னியாகுமரி, திருநெல்வேலி, தூத்துக்குடி ஆகிய நகரங்களுக்குச் செல்லும் புகைவண்டிகள் இங்கு நின்று செல்கின்றன. கொடுமுடியை அடைய புகைவண்டி மற்றும் பேருந்து வசதிகள் உள்ளன.

திருச்சி - கொடுமுடி இடையிலான தொலைவு 100 கி.மீ.
கோயம்புத்தூர் - கொடுமுடி இடையிலான தொலைவு  120 கி.மீ.
மாவட்டத் தலைநகரான ஈரோடு, கொடுமுடியிலிருந்து 38 கி.மீ. தொலைவில் அமைந்துள்ளது. 
கரூர் 26 கி.மீ. தொலைவில் உள்ளது.
பாசூர் ஈரோட்டிலிருந்து 19 கி.மீ. தொலைவிலும் கொடுமுடியில் இருந்து 19 கி.மீ. தொலைவிலும் உள்ளது.
 சென்னை எழும்பூரில் இருந்து மங்களூர் செல்லும் தொடர்வண்டி கொடுமுடியில் நின்று செல்லும்.
 சென்னை கோயம்பேட்டிலிருந்து கொடுமுடிக்கு பேருந்தும் உண்டு.
காங்கேயத்திலிருந்து 40 km தொலைவில் அமைந்து உள்ளது.

வான்வழிப் போக்குவரத்து
 சென்னை - திருச்சி விமானநிலையம் 
 சென்னை - கோயம்புத்தூர் விமானநிலையம்

கல்வி நிறுவனங்கள்
சிந்து நர்சரி மற்றும் பிரைமரி பள்ளி, கொடுமுடி

எஸ். எஸ். வி மேல்நிலை பள்ளி, கொடுமுடி

எஸ். எஸ். வி பெண்கள் மேல்நிலை பள்ளி, கொடுமுடி

எஸ். எஸ். வி. உயர்நிலை மற்றும் மேனிலைப் பள்ளி, சிவகிரி

கொங்கு மெட்ரிகுலேசன் பள்ளி, சோளங்காபாளையம் - 638 154

எஸ். எஸ். வி. நர்சரி மற்றும் பிரைமரி பள்ளி, கொடுமுடி

ஸ்ரீ வள்ளி மெட்ரிகுலேஷன் பள்ளி,
இச்சிப்பாளையம்

ஸ்ரீ ராகவேந்திரா பள்ளி,
க. ஒத்தக்கடை

ஆதாரங்கள்

ஈரோடு மாவட்டத்தில் உள்ள பேரூராட்சிகள்

தமிழ்நாடு மாநிலத்திலுள்ள ஊர்களும் நகரங்களும்
கொல்லம்

கொல்லம் () என்பது இந்தியாவின் கேரள மாநிலத்தில் அமைந்துள்ள கொல்லம் மாவட்டத்தில் இருக்கும் ஒரே மாநகராட்சி ஆகும்.

இது இந்தியாவின் மலபார் கடற்கரையில் இலட்சத்தீவுக் கடல் எல்லையில் உள்ள ஒரு பண்டைய துறைமுகம் மற்றும் நகரமாகும். இது மாநிலத் தலைநகர் திருவனந்தபுரத்திலிருந்து வடக்கே 71 கி.மீ. (44 மைல்) தொலைவில் உள்ளது.  இந்த நகரம் அஷ்டமுடி ஏரி மற்றும் கல்லடா ஆற்றின் கரையில் உள்ளது . இது கொல்லம் மாவட்டத்தின் தலைமையகமாகும். கேரளாவின் நான்காவது பெரிய நகரமான கொல்லம் முந்திரி பதப்படுத்துதல் மற்றும் தென்னை நார் உற்பத்திக்கு பெயர் பெற்றது. இது கேரளாவின் உப்பங்கழியின் தெற்கு நுழைவாயில் மற்றும் ஒரு முக்கிய சுற்றுலா தலமாகும்.

புவியியல்
கொல்லம் பகுதியானது,  என்ற புவியியல் ஆள்கூறுகள் கொண்டு, கடல் மட்டத்தில் இருந்து சராசரியாக 28.32 மீட்டர் (125.72 அடி) உயரத்தில் அமைந்துள்ளது.

மக்கள் வகைப்பாடு
2001ஆம் ஆண்டு இந்திய மக்கள் தொகை கணக்கெடுப்பின்படி, 361,441 மக்கள் இங்கு வசிக்கின்றார்கள். இவர்களில் 49% ஆண்கள்; 51% பெண்கள் ஆவார்கள். கொல்லம் மக்களின் சராசரி கல்வியறிவு 82% ஆகும். இதில் ஆண்களின் கல்வியறிவு 84%; பெண்களின் கல்வியறிவு 80% ஆகும். இது இந்திய தேசிய சராசரி கல்வியறிவான 59.5% விடக் கூடியதே. கொல்லம் மக்கள் தொகையில் 11%, ஆறு வயதுக்குட்பட்டோர் ஆவார்கள்.

ஆதாரங்கள்

வெளி இணைப்புகள் 
 GeoHack - கொல்லம்

 

கேரளாவிலுள்ள மாநகரங்கள்
கொல்லம் மாவட்டத்தில் உள்ள ஊர்களும் நகரங்களும்
பண்டைய இந்திய நகரங்கள்
கொல்லம்
கொல்லம் மாவட்டத்திலுள்ள சுற்றுலாத் தலங்கள்
கொல்லன்கோயில்

கந்தசாமிபாளையம்கொல்லன்கோயில் (ஆங்கிலம்:KANDASAMYPALAYAMKollankoil), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் கொடுமுடி வட்டத்தில் இருக்கும் ஒரு பேரூராட்சி ஆகும்.

33 குக்கிராமங்களைக் கொண்ட இப்பேரூராட்சியில், பெரும்பான்மையான மக்கள் விவசாயமும், கைத்தறி நெசவுத்தொழிலும் செய்து வருகின்றனர். இப்பேரூராட்சி பகுதியில் 13 கைத்தறி நெசவாளர் கூட்டுறவு உற்பத்தி மற்றும் விற்பனையாளர் சங்கங்கள் உள்ளன பால்உற்பத்தியாளர்கள்கூட்டுறவுசஙகம் உள்ளது கந்தசாமிபாளையத்தில் மிகவம்பிரசத்திபெற்ற
அருள்மிகுசடைய்ப்பசாமி திருக்கோயில் அமைத்துள்ளது

அமைவிடம் 
ஈரோடு - வெள்ளக்கோயில் சாலையில் கந்தசாமிபாளையம்கொல்லன்கோயில் பேரூராட்சிக்கு வடக்கில், 30கி.மீ.  தொலைவில் ஈரோடு உள்ளது. இதன் கிழக்கில் கரூர் 40 கி.மீ.; வட கிழக்கில் நாமக்கல் 55 கி.மீ. தொலைவில்  உள்ளன.

பேரூராட்சியின் அமைப்பு            
12.12 ச.கி.மீ. பரப்பும், 15 பேரூராட்சி மன்ற  உறுப்பினர்களையும், 42 தெருக்களையும் கொண்ட இப்பேரூராட்சி, மொடக்குறிச்சி   (சட்டமன்றத் தொகுதி)க்கும், ஈரோடு மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி    2,833   வீடுகளும், 9,196 மக்கள்தொகையும் கொண்டது.

மேற்கோள்கள் 

ஈரோடு மாவட்டத்தில் உள்ள பேரூராட்சிகள்
கொமாரலிங்கம்

கொமாரலிங்கம் (ஆங்கிலம்:Komaralingam), இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டம், மடத்துக்குளம் வட்டத்தில் இருக்கும் ஒரு முதல்நிலை பேரூராட்சி ஆகும். இப்பேருராட்சியானது விவசாயம் சார்ந்த பேருராட்சியாகும்.

இது குமரலிங்கம் மேற்கு, குமரலிங்கம் கிழக்கு என இரண்டு வருவாய் கிராமங்களையும், குமரலிங்கம், சமராயப்பட்டி, பெருமாள்புதூர், குருவக்குளம் என 4 குக்கிராமங்களையும் கொண்டது.

அமைவிடம் 
குமரலிங்கம் பேரூராட்சியிலிருந்து, திருப்பூர் 75 கிமீ; மடத்துக்குளம் 8 கிமீ; உடுமலைப்பேட்டை 15 கிமீ; பழநி 15 கிமீ தொலைவில் உள்ளது.

பேரூராட்சியின் அமைப்பு                               
32 சகிமீ பரப்பும், 15  பேரூராட்சி மன்ற உறுப்பினர்களும், 110 தெருக்களும் கொண்ட இப்பேரூராட்சி மடத்துக்குளம்  (சட்டமன்றத் தொகுதி)க்கும், பொள்ளாச்சி மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,854   வீடுகளும், 13,642 மக்கள்தொகையும் கொண்டது.

மேற்கோள்கள்

திருப்பூர் மாவட்டத்தில் உள்ள பேரூராட்சிகள்
கோட்டையூர், சிவகங்கை மாவட்டம்

இதே பெயரில் உள்ள பிற ஊர்களைப் பற்றி அறிய, கோட்டையூர் என்ற கட்டுரையைப் பார்க்கவும்.

கோட்டையூர் (ஆங்கிலம்:Kottaiyur), இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டம்,  காரைக்குடி வட்டத்தில் உள்ள காரைக்குடி புறநகர் பகுதி ஆகும் சாக்கோட்டை ஊராட்சி ஒன்றித்திற்குட்பட்ட பேரூராட்சி ஆகும். கோட்டையூர் பேரூராட்சி கோட்டையூர், கோ.வேலங்குடி, கல்லாங்குடி  என மூன்று வருவாய் கிராமங்களைக் கொண்டது. காரைக்குடிமாநகராட்சி பகுதிகளில் ஒன்று

2011-ஆம் ஆண்டு மக்கள்தொகை கணக்கெடுப்பின்படி,   இப்பேரூராட்சி    3,803  வீடுகளும்,      14,766  மக்கள்தொகையும் கொண்டது.  
இது 6.75 சகிமீ பரப்பும்,      15 வார்டுகளும், 136 தெருக்களும் கொண்ட இப்பேரூராட்சியானது  திருப்பத்தூர்  சட்டமன்றத் தொகுதிக்கும், உட்பட்டது.

சிறப்புகள்
இவ்வூரானது கோட்டை போன்ற வீடுகள் நகரத்தார்களால் பாரம்பரியமான முறையில் கட்டப்பட்டுள்ளதால் இவ்வூர் கோட்டையூர் என்று அழைக்கப்படுகிறது. இவ்வூரில் அமைந்துள்ள பெண் தெய்வமான கோட்டை நாச்சியம்மன் பெயரில் இவ்வூர் கோட்டையூர் என்று அழைக்கப்படுகிறது.

கல்லாங்குடியில் அமைதுள்ள திருபாகதீஸ்வரர் திருகோவில் பிற்கால பாண்டியர்களால் கட்டப்பட்டதாகும், கோட்டையூர் பகுதியில் அமைந்துள்ள வயல்நாச்சியம்மன் கோவில் ஏழூர் செவ்வாய் திருவிழா இப்பகுதியில் நடைபெறும் முக்கிய திருவிழாவாகும் சித்திரை மாதம் நடைபெறும் இத்திருவிழாவிற்கு ஏழு கிராமங்களை உள்ளடங்கிய மக்கள் வழிபடுவர். கல்வி தந்தை டாக்டர். ராம. அழகப்பச் செட்டியார் கோட்டையூரில் பிறந்தவர். அழகப்பா பல்கலைக்கழகம் மற்றும் அழகப்பா கல்விநிலையங்கள் கோட்டையூர் அருகாமையில் அமைந்துள்ளது.  பாரம்பரிய செட்டிநாடு அரண்மனை வீடுகள் கோட்டையூர் அருகாமையில் அமைந்துள்ளது.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 77 மீட்டர் (252 அடி) உயரத்தில் இருக்கின்றது.

ஆதாரங்கள்

சிவகங்கை மாவட்டத்தில் உள்ள பேரூராட்சிகள்
கோட்டயம்

கோட்டயம் () என்பது இந்தியாவின் கேரள மாநிலத்தில் அமைந்துள்ள கோட்டயம் மாவட்டத்தில் இருக்கும் ஒரு நகராட்சி ஆகும்.

புவியியல்
இவ்வூர்,  என்ற புவியியல் ஆள்கூறுகள் கொண்டு, கடல் மட்டத்தில் இருந்து சராசரியாக 47.96 மீட்டர் (157.3 அடி) உயரத்தில் அமைந்துள்ளது. கோட்டயம், கேரளத்தின் பதிப்பகங்களின் நகரமாகும். இந்நகரம்  புகழ்பெற்ற  மலையாள மனோரமா பதிப்பகத்தின் தலைமையகமாகும். கேரளத்தின்  புகழ்பெற்ற மகாத்மா காந்தி பல்கலைக் கழகம் இங்கு அமைந்துள்ளது. மேலும் இங்கிருந்து மாத்ருபூமி, தேசாபிமானி, தீபிகா, கேரள கௌமுடி போன்ற முக்கிய நாளிதழ்களும் வெளிவருகின்றன.

மக்கள் வகைப்பாடு
2001ஆம் ஆண்டு இந்திய மக்கள் தொகை கணக்கெடுப்பின்படி, 60,725 மக்கள் இங்கு வசிக்கின்றார்கள். இவர்களில் 49% ஆண்கள்; 51% பெண்கள் ஆவார்கள். கோட்டயம் மக்களின் சராசரி கல்வியறிவு 87% ஆகும். இதில் ஆண்களின் கல்வியறிவு 88%; பெண்களின் கல்வியறிவு 86% ஆகும். இது இந்திய தேசிய சராசரி கல்வியறிவான 59.5% விடக் கூடியதே. கோட்டயம் மக்கள் தொகையில் 10%  ஆறு வயதுக்குட்பட்டோர் ஆவார்கள்.

மேற்கோள்கள்

வெளி இணைப்புகள் 
 GeoHack - கோட்டயம்

 Official website of Kottayam District
 Official website from Gov. of Kerala
 Britannica Reference on Kottayam
 Kottayam District Map, MapsOfIndia.com

கோட்டயம் மாவட்டத்தில் உள்ள ஊர்களும் நகரங்களும்
கோழிக்கோடு

கோழிக்கோடு (மலையாளம்:കോഴിക്കോട്, ஆங்கிலம்:Kozhikode) என்பது இந்தியாவின் கேரள மாநிலத்தில் அமைந்துள்ள கோழிக்கோடு மாவட்டத்தில் இருக்கும் ஒரு மாநகராட்சி ஆகும்.

பெயர்க்காரணம்
கோயில் கோட்டை என்பதே கோழிக்கோடு மருவியதாகக் கூறப்படுகிறது. முற்காலத்தில் சுள்ளிக்காடு எனவும் தமிழர்களால் கள்ளிக்கோட்டை  எனவும் அழைக்கப்பெற்றது. ஆங்கிலேயர்களாலும் சீனர்களாலும் பிறராலும் வெவ்வேறு பெயர்களால் அழைக்கப்பெற்றாலும், மலையாளிகள் இதை கோழிக்கோடு என்றே அழைக்கின்றனர்.

புவியியல் 
கடல் மட்டத்தில் இருந்து இவ்வூர் சராசரியாக 34.47 மீட்டர் (113.09 அடி) உயரத்தில்,  என்ற புவியியல் ஆள்கூறுகள் கொண்டு அமையப் பெற்றுள்ளது.

மக்கள் வகைப்பாடு 
2001ஆம் ஆண்டு இந்திய மக்கள் தொகை கணக்கெடுப்பின்படி, 436,527 மக்கள் இங்கு வசிக்கின்றார்கள். இவர்களில் 49% ஆண்கள்; 51% பெண்கள் ஆவார்கள். கோழிக்கோடு மக்களின் சராசரி கல்வியறிவு 84% ஆகும். இதில் ஆண்களின் கல்வியறிவு 85%; பெண்களின் கல்வியறிவு 82% ஆகும். இது இந்திய தேசிய சராசரி கல்வியறிவான 59.5% விடக் கூடியதே. கோழிக்கோடு மக்கள் தொகையில் 11%  ஆறு வயதுக்குட்பட்டோர் ஆவார்கள். மலையாளமே இந்நகர மக்களின் தாய்மொழியும், ஆட்சிமொழியும் ஆகும். எனினும், பெரும்பான்மையானவர்கள் தமிழ், ஆங்கிலம், இந்தி ஆகிய மொழிகளை புரிந்துகொள்ளக் கூடியவர்கள் என்று அறியப்படுகிறது.

ஊடகம்
முக்கிய மலையாள நாளிதழ்கள் அனைத்தும் இங்கு கிடைக்கின்றன. தமிழ், ஆங்கிலம், இந்தி, தெலுங்கு ஆகிய மொழிகளிலும் நாளிதழ்கள் கிடைக்கின்றன. அனைத்திந்திய வானொலி மற்றும் தனியார் வானொலிகளும் நிகழ்ச்சிகளை ஒலிபரப்புகின்றன.
பெரும்பாலான மலையாள எழுத்தாளர்கள் கோழிக்கோட்டைச் சேர்ந்தவர்களே.

கல்வி
இங்குள்ள நூறு சதவீத மக்கள் கல்வியறிவு பெற்றுள்ளனர்.

சான்றுகள்

வெளி இணைப்புகள் 
 GeoHack - கோழிக்கோடு

 Kozhikode District official website

கோழிக்கோடு மாவட்டத்தில் உள்ள ஊர்களும் நகரங்களும்
கிருஷ்ணராயபுரம்

கிருஷ்ணராயபுரம் (ஆங்கிலம்:Krishnarayapuram), இந்தியாவின் தமிழ்நாடு மாநிலத்தில் அமைந்துள்ள கரூர் மாவட்டம், கிருஷ்ணராயபுரம் வட்டத்தில் இருக்கும் ஒரு பேரூராட்சி ஆகும். கிருஷ்ணராயபுரம் நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.

அமைவிடம்
கரூரிலிருந்து 26 கிமீ தொலைவில் அமைந்த கிருஷ்ணராயபுரம் பேரூராட்சிக்கு கிழக்கில் குளித்தலை 17 கிமீ; வடக்கே நாமக்கல் 40 கிமீ; தெற்கே மணப்பாறை 57 கிமீ தொலைவிலும் அமைந்துள்ளது.

பேரூராட்சியின் அமைப்பு             
21 சகிமீ பரப்பும், 15   வார்டுகளும்,   26  தெருக்களும் கொண்ட இப்பேரூராட்சி  கிருஷ்ணராயபுரம் (சட்டமன்றத் தொகுதி)க்கும், கரூர் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி   2946  வீடுகளும், 10792  மக்கள்தொகையும் கொண்டது.

மேற்கோள்கள்

வெளி இணைப்புகள்
 கிருஷ்ணராயபுரம் பேரூராட்சியின் தொடர்பு மையங்கள்

ஆதாரங்கள்

கரூர் மாவட்டத்தில் உள்ள பேரூராட்சிகள்